Diari Oficial de la Generalitat Valenciana


Sumari del DOGV 5035, del 24-06-2005 (2005/7354)

ORDE conjunta de 2 de juny de 2005, de la Conselleria de Cultura, Educació i Esport i la Conselleria d'Economia, Hisenda i Ocupació, per la qual es convoquen les ajudes per al desenrotllament de programes de garantia social per al curs 2005-2006.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5035

Data del DOGV
:   24-06-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/7354


Data del document
:   02-06-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * educació especial
    * suport econòmic
    * ajuda pública
    * aprenentatge professional
    * reinserció escolar
    * inserció professional
    * ensenyament professional

ORDE conjunta de 2 de juny de 2005, de la Conselleria de Cultura, Educació i Esport i la Conselleria d'Economia, Hisenda i Ocupació, per la qual es convoquen les ajudes per al desenrotllament de programes de garantia social per al curs 2005-2006. [2005/X7354]
  
Publicada l'Orde d'11 de maig de 2005 (DOGV 5.019, de 2 de juny de 2005), conjunta de la Conselleria de Cultura, Educació i Esport i la Conselleria d'Economia, Hisenda i Ocupació, per la qual s'aproven les bases reguladores i el procediment general per a la concessió d'ajudes per als programes de garantia social, promoguts a l'empara de l'Orde de 24 de febrer de 2000 (DOGV 3.708, de 14 de març de 2000), modificada per l'Orde de 16 de març de 2001 (DOGV 3.971, de 2 d'abril de 2001).
  
Vist el que disposa el Text Refós de la Llei d'Hisenda Pública de la Generalitat Valenciana i la Llei 14/2004, de Pressupostos de la Generalitat Valenciana per a l'exercici 2005 (DOGV número 4.915, de 31 de desembre de 2004), i en virtut de les facultats atribuïdes per la Llei 5/1983, de 30 de desembre, de Govern Valencià,
  
ORDENEM
  
Primer
  
Convocar les subvencions per al desenrotllament de programes de garantia social en el curs 2005-2006, que s'ajusten a les modalitats i les condicions previstes en l'Orde d'11 de maig de 2005, conjunta de la Conselleria de Cultura, Educació i Esport i la Conselleria d'Economia, Hisenda i Ocupació, per la qual s'aproven les bases reguladores i el procediment general per a la concessió de subvencions per als programes de garantia social.
  
De conformitat amb el que disposa l'apartat 6.2 de la mencionada orde, el termini per a presentar les sol·licituds de subvenció és d'un mes comptador des de l'endemà de la publicació d'esta convocatòria en el Diari Oficial de la Generalitat Valenciana.
  
Segon
  
1. Modalitat de Formació-Ocupació
  
A fi d'atendre el finançament de la primera fase dels programes de garantia social en esta modalitat, la Conselleria d'Economia, Hisenda i Ocupació destinarà un import màxim de 315.500 euros (tres-cents quinze mil cinc-cents euros), a càrrec de la línia T1602000, cofinançada pel Fons Social Europeu, del capítol IV del subprograma pressupostari 322.52, del pressupost de la Generalitat Valenciana per a l'exercici de 2005; i un import màxim de 150.000 euros (cent cinquanta mil euros), que serà finançat a càrrec de la línia T5263000 del capítol VII del subprograma pressupostari 322.52, de l'esmentat pressupost.
  
En el cas en què quedaren sol·licituds dels programes de garantia social presentades a l'empara de la corresponent orde de convocatòria, valorades positivament d'acord amb el procediment establit, i que no hagueren pogut ser ateses per falta de disponibilitat pressupostària, estes es constituiran en llista de reserva, ordenada com cal, que podran ser resoltes favorablement en la mesura que es dispose de crèdit en la línia pressupostària corresponent a conseqüència de renúncies a subvencions concedides.
  
2. Modalitat d'Iniciació Professional i Modalitat per a Alumnat amb Necessitats Educatives Especials
  
A fi d'atendre el finançament de la primera fase dels programes de garantia social d'estes modalitats, la Conselleria de Cultura, Educació i Esport destinarà un import màxim d'1.125.960 euros (un milió cent vint-i-cinc mil nou-cents seixanta euros), a càrrec de la línia T1310000, cofinançada pel Fons Social Europeu, del capítol IV del programa pressupostari 421.30, del pressupost de la Generalitat Valenciana per a l'exercici 2005; i un import màxim de 780.000 euros (set-cents huitanta mil euros), que serà finançat a càrrec de la línia T2250000, del capítol VII del programa pressupostari 421.30, del pressupost citat.
  
3. La segona fase dels programes de garantia social serà finançada per la Conselleria de Cultura, Educació i Esport i la Conselleria d'Economia, Hisenda i Ocupació, en les modalitats respectives.
  
Per mitjà d'ordes de la Conselleria de Cultura, Educació i Esport i la Conselleria d'Economia, Hisenda i Ocupació, es donarà publicitat de les línies de subvenció i dels imports globals màxims destinats a la concessió de les ajudes corresponents a l'any 2006.
  
L'específica consignació pressupostària destinada a la citada fase, l'atorgament efectiu, la manera en què es produïsquen els lliuraments i la justificació, estaran condicionats, en tot cas, a la normativa pressupostària vigent per a l'exercici 2006 i, si és el cas, a les instruccions que dicten la Conselleria de Cultura, Educació i Esport i la Conselleria d'Economia, Hisenda i Ocupació.
  
4. Les sol·licituds es presentaran en triple versió mitjançant l'emplenament d'un model normalitzat de sol·licitud general de subvencions i un model normalitzat específic referit a les modalitats de Formació'Ocupació, d'Iniciació Professional i per a Alumnat amb Necessitats Educatives Especials. Caldrà adjuntar-hi la documentació que s'indica en l'apartat 6 de l'Orde de bases d'11 de maig de 2005, i que figura en Internet en les adreces corresponents a estes conselleries. Les sol·licituds hauran d'adreçar-se, preferentment, i depenent de la modalitat triada, als corresponents registres del Servici Valencià d'Ocupació i Formació, de la Conselleria de Cultura, Educació i Esport, de les direccions territorials de Cultura, Educació i Esport, o en qualsevol altra de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tercer
  
Esta orde tindrà efectes des del dia de la publicació en el Diari Oficial de la Generalitat Valenciana.
  
De conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra este acte, que posa fi a la via administrativa, es podrà recórrer potestativament en reposició, excepte en el cas d'administracions públiques interessades d'acord amb l'article 44.1 de la Llei 29/1998 citada, o bé caldrà plantejar directament un recurs contenciós administratiu en els terminis i davant els òrgans que s'indiquen tot seguit:
  
- El recurs de reposició haurà d'interposar-se davant el conseller de Cultura, Educació i Esport i del conseller d'Economia, Hisenda i Ocupació, en el termini d'un mes a comptar des de l'endemà de la publicació.
  
- El recurs contenciós administratiu haurà de plantejar-se davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació.
  
València, 2 de juny de 2005
  
El conseller de Cultura, El conseller d'Economia,
  
Educació i Esport, Hisenda i Ocupació,